OzLabs/hebrew-wiki-articles huggingface dataset:
בילי פורבס

בילי פורבס (באנגלית: Billy Forbes; נולד ב-13 בדצמבר 1990) הוא כדורגלן מאיי טרקס וקייקוס המשחק בסנטרל ואלי פואגו.

==קריירה==
פורבס בהתחל לשחק כדורגל בפרובופול סלטיק ואקדמיית AFC. בשנת זכה במלגה ללימודים במכללת ווסטרן טקסס ושיחק בקבוצת הכדורגל של המכללה וכעבור שנתיים בזו של לובוק כריסטיאן צ'פראלס.

פורבס שיחק בקיץ חתם במיסיסיפי ברילה מה-USL. בשנת חתם ב-WV קינגס ואריורס. במאי חתם בסן אנטוניו סקורפיונס.בהמשך שיחק ב ראיו OKC, סן אנטוניו, פיניקס רייסינג אוסטין בולד, מיאמי ודטריוט.

ביולי חתם בוואלור מליגת העל הקנדית. ב-30 ביולי ערך את הופעת הבכורה שלו בקבוצה בהפסד 2-1 לפסיפיק. ב-7 באוגוסט הבקיע את שער הבכורה שלו בקבוצה בניצחון 0-2 נגד יורק יונייטד.

ב-3 במאי 2023 חתם בסנטרל ואלי פואגו.

==קריירה בינלאומית==
ב-6 בפברואר 2008 פורבס ערך את הופעת הבכורה שלו בנבחרת איי טרקס וקייקוס בנציחון 1-2 נגד . ב-23 במרץ 2015 הבקיע את שער הבכורה שלו בנבחרת בהפסד 6-2 ל.

כיום משמש כקפטן הנבחרת ומחזיק בשיא ההופעות ושיא השערים בכל הזמנים בה.

==קישורים חיצוניים==

קטגוריה:איי טרקס וקייקוס
קטגוריה:חלוצי כדורגל
קטגוריה:ספורטאים זרים בארצות הברית
קטגוריה:ספורטאים זרים בקנדה
קטגוריה:ילידי 1990
אנרי בנטז'ה

אנרי בנטז'ה (בצרפתית: Henri Bentégeat; נולד ב-27 במאי 1946) הוא גנרל צרפתי בדימוס. כיהן כראש מטה הביטחון (מקביל לרמטכ"ל) של צרפת בין השנים 2002-2006, וכיושב ראש הוועדה הצבאית של האיחוד האירופי בין השנים 2006–2009.

==ביוגרפיה==
בנטז'ה נולד בטאלנס ב-27 במאי 1946. ב-1966 הוא התגייס לצבא צרפת, ולמד באקדמיה הצבאית סן-סיר. ב-1967 הוא סיים את לימודיו והחל לשרת בטרופס דה מארין. הוא הוצב בסנגל, צ'אד והרפובליקה המרכז אפריקאית, ולאחר מכן מונה למפקד רגימנט הרגלים המשוריין האמפיבי. בין השנים 1990-1992 הוא שימש כנספח הצבאי הצרפתי בוושינגטון די סי. בין 1996–1998 הוא שימש כמפקד הצבא הצרפתי באיי האנטילים הקטנים. ב-1993 הוא מונה לעוזרו הצבאי של נשיא צרפת פרנסואה מיטראן.

בנטז'ה הועלה לדרגת ז'נרל דה בירגדה ב-1995, ולז'נרל דה דיוויזיה ב-1998. לאחר מכן מונה למנהל לעניינים אסטרטגיים במשרד ההגנה. באפריל 1999 הוא מונה לראש המטה הצבאי של נשיא הרפובליקה והועלה לדרגת ז'נרל דה קורפוס. ב-30 באוקטובר 2002 הוא מונה לראש מטה הביטחון (מקביל לרמטכ"ל). הוא כיהן בתפקיד עד 4 באוקטובר 2006. לאחר שסיים את הקדנציה שלו, הוא נבחר ליושב ראש הוועדה הצבאית של האיחוד האירופי עד 6 בנובמבר 2009.

==קישורים חיצוניים==
* [https://www.europarl.europa.eu/meetdocs/2004_2009/documents/dv/cvbentegeat_/cvbentegeat_en.pdf אנרי בנטז'ה] באתר האיחוד האירופי

קטגוריה:גנרלים צרפתים
קטגוריה:ראש מטה הכוחות המזוינים (צרפת)
קטגוריה:צרפתים שנולדו ב-1946
The World EP.Fin: Will

The World EP.Fin: Will הוא אלבום האולפן השני בשפה הקוריאנית והרביעי הכולל של להקת הבנים הדרום קוריאנית אייטיז, שיצא ב-1 בדצמבר 2023 דרך KQ אנטרטיימנט, RCA רקורדס ולגסי רקורדינגס. זהו הפרק האחרון בסדרת "The World" של הקבוצה, לאחר שישה חודשים בעקבות The World EP.2: Outlaw. האלבום יצא במקביל לסינגל "Crazy Form" והקליפ שלו. האלבום הגיע היישר למקום הראשון בדרום קוריאה ובארצות הברית.

== רקע ==
מנהיג הקבוצה, הונגג'ונג, העיר שהאלבום , והצביע על כך שהם כללו שירי יחידה וסולו "בפעם הראשונה". הונגג'ונג גם הסביר שהבחירה הראשונה בשיר לאלבום הייתה "Crazy Form", כששאר האלבום נבנה סביב הסינגל.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2023
קטגוריה:אלבומים בקוריאנית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת RCA רקורדס
Stick Season (אלבום)

Stick Season (בעברית: עונת המקלות) הוא אלבום האולפן השלישי של הזמר-יוצר האמריקאי נואה קאהן. הוא יצא ב-14 באוקטובר 2022, על ידי מרקורי רקורדס וריפבליק רקורדס. האלבום נתמך על ידי שני סינגלים: שיר הנושא ו-"Northern Attitude". מהדורה מורחבת של האלבום, שנקראת Stick Season (We'll All Be Here Forever), יצאה ב-9 ביוני 2023, עם שבע רצועות נוספות, כולל גרסה מורחבת של "The View Between Villages".

== רקע ==
קאהן החל לכתוב את האלבום בעיר הולדתו סטרפורד, ורמונט, בשנת 2020 במהלך תקופת מגפת הקורונה. תקופות של בדידות, שחיקה מלחצי התעשייה וגילוי עצמי העניקו לו השראה להתרחק מסאונד האינדי פופ נקודם שלו ולהתמקד בסאונד יותר ממוקד פולק, בהשראת פיבי ברידג'רס וסם פנדר שילב "פרטים חסרי תקדים" בכתיבתו.

בראיון ל-WPTZ זמן קצר לאחר יציאת האלבום, קאהן תיאר את האלבום כ"מכתב אהבה ל-ניו אינגלנד".

== סינגלים ==
ב-8 ביולי 2022 יצא שיר הנושא של האלבום כסינגל המוביל. קאהן החל לקדם את השיר ברשתות החברתיות בסתיו 2020, והוא צבר פופולריות בטיקטוק בשנתיים שקדמו לצאתו הרשמית. הסינגל השני "Northern Attitude" יצא ב-16 בספטמבר 2022.

ב-18 ביולי 2023, קאהן הוציא את "Dial Drunk" בהשתתפות פוסט מאלון. קאהן תיאר תחושת "הלם והתרגשות" שפוסט רצה לשיר ברצועה הזו ולכתוב את הבית שלו.

ב-15 בספטמבר 2023, קאהן הוציא את "Call Your Mom" בהשתתפות ליזי מקאלפיין.

ב-6 באוקטובר 2023, קאהן הוציא את "She Calls Me Back" בהשתתפות קייסי מאסגרייבס.

ב-10 בנובמבר 2023, קאהן הוציא את "Northern Attitude" בהשתתפות הוזייר.

ב-1 בדצמבר 2023, קאהן הוציא את "Everywhere, Everything" בהשתתפות גרייסי אברמס.

== רשימת רצועות ==

== מיקומי שיא ==

=== מצעדי סוף שנה ===

== נתוני מכירות ==

== קישורים חיצוניים ==

== ביאורים ==

== הערות שוליים ==

קטגוריה:אלבומי 2022
קטגוריה:אלבומים באנגלית
קטגוריה:אלבומי פולק של אמנים אמריקאים
קטגוריה:אלבומי פלטינה כפולה ומעלה בארצות הברית
קטגוריה:אלבומי זהב באוסטרליה
קטגוריה:אלבומי זהב בממלכה המאוחדת
קטגוריה:אלבומי חברת מרקורי רקורדס
קטגוריה:אלבומי חברת ריפבליק רקורדס
קובי מיינו

קובי בואטנג מיינו (באנגלית: Kobbie Boateng Mainoo; נולד ב-19 באפריל 2005 בסטוקפורט שבאנגליה) הוא כדורגלן אנגלי המשחק בעמדת הקשר בקבוצת מנצ'סטר יונייטד מהפרמייר ליג.

== קריירת מועדונים ==
מיינו החל לשחק כדורגל במחלקת הנוער של צ'ידל אנד גאטלי, ובגיל תשע הצטרף למחלקת הנוער של מנצ'סטר יונייטד. ב-17 במאי 2022 חתם על חוזה מקצועני ראשון במועדון. ב-10 בינואר 2023 ערך את הופעת הבכורה שלו בקבוצה הבוגרת של מנצ'סטר יונייטד, בניצחון 0–3 על צ'רלטון את'לטיק במסגרת שלב רבע הגמר של גביע הפוטבול ליג לעונת . מנצ'סטר יונייטד זכתה בגביע באותה עונה. ב-19 בפברואר ערך את הופעת הבכורה שלו בליגה, בניצחון 0–3 על לסטר סיטי במסגרת המחזור ה-24 לעונ 2022/2023, וזו הייתה הופעת הליגה היחידה שלו בעונה זו. ב-29 בנובמבר ערך את הופעת הבכורה שלו בליגת האלופות, בתיקו 3-3 נגד גלאטסראיי במסגרת שלב הבתים לעונת 2023/2024.

ב-25 במאי 2024 הוא כבש את השער הניצחון של מנצ'סטר יונייטד בגמר הגביע האנגלי (גביע ה-FA) מול מנצ'סטר סיטי שהסתיימה לה בתוצאה 1–2.

== קריירה בינלאומית ==
מיינו שיחק בנבחרות אנגליה עד גיל 17, 18 ו-19. הוא רשאי לייצג גם את גאנה.

ב-23 במרץ 2024 ערך את הופעתו הבכורה בנבחרת אנגליה הבוגרת מול ברזיל במשחק ידידות בו שיחק כ-16 דקות.

== תארים ==
; מנצ'סטר יונייטד
* הגביע האנגלי 2023/2024

== קישורים חיצוניים ==

* 

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים ממוצא גנאי
קטגוריה:אנגלים שנולדו ב-2005
מתאו דגרומל

מתאו דגרומל (בצרפתית: Matéo Degrumelle; נולד ב-22 באוגוסט 2003) הוא כדורגלן טהיטי המשחק בעמדת המגן הימני בלה האבר מליגת העל הצרפתית.

==קריירה==
דגרומל התחיל לשחק בקבוצות כדורגל מקומיות בעיר הולדתו רואן ובגיל 15 הצטרף למחלקת הנוער של אמיין. בעונת הצטרף לקבוצת המילואים של המועדון וב-31 בינואר 2023 ערך את הופעת הבכורה שלו בקבוצה הבוגרת בניצחון 1-3 נגד ניור במסגרת משחק בליגה השנייה.

ב-14 באוגוסט 2023 חתם בלה האבר והצטרף לקבוצת המילואים של המועדון.

בשנת זומן לראשונה לסגל נבחרת טהיטי בה נולדה אימו. ב-21 בנובמבר 2023 ערך את הופעת הבכורה שלו בנבחרת בתיקו 0-0 נגד . 3 ימים לאחר מכן הבקיע את שער הבכורה שלו בנבחרת בניצחון 0-5 נגד .

==קישורים חיצוניים==

קטגוריה:כדורגלנים צרפתים
קטגוריה:כדורגלנים טהיטים
קטגוריה:מגני כדורגל צרפתים
קטגוריה:קשרי כדורגל צרפתים
קטגוריה:רואן: כדורגלנים
קטגוריה:כדורגלני אמיין
קטגוריה:כדורגלני לה האבר
קטגוריה:כדורגלני גביע אוקיאניה לאומות 2024
קטגוריה:צרפתים שנולדו ב-2003
עומר אגבדיש

עומר אגבדיש (נולד ב-30 בדצמבר 2000) הוא כדורגלן ישראלי המשחק בעמדת המגן בהפועל ירושלים.

==קריירה==
אגבדיש התחיל את הקריירה שלו במחלקת הנוער של הפועל קטמון. ב-21 במאי 2018 ערך את הופעת הבכורה שלו בקבוצה הבוגרת בניצחון 0–2 נגד הפועל עפולה. בקיץ התאחד המועדון עם הפועל ירושלים ואגבדיש הפך לשחקן הרכב במועדון. ב-23 בפברואר 2021 הבקיע את שער הבכורה שלו בקריירה בניצחון 1–4 נגד סקציה נס ציונה. בסיום אותה עונה עלתה ירושלים לליגת העל אחרי 21 שנים בליגות הנמוכות.

==קישורים חיצוניים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:כדורגלני הפועל קטמון ירושלים
קטגוריה:כדורגלני הפועל ירושלים
קטגוריה:מטע (מושב): אישים
קטגוריה:ישראלים שנולדו ב-2000
משלחת מס' 19 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 19 (באנגלית: Expedition 19) הייתה משלחת לתחנת החלל הבין-לאומית שפעלה מ-28 במרץ 2009 ועד ל-29 במאי 2009. זו הייתה המשלחת האחרונה שכללה שלושה חברים. מפקד המשלחת היה גנאדי פדאלקה מרוסיה. פעילות המשלחת נמשכה 62 ימים.

==הרכב המשלחת==
{| class="wikitable"
!שם
!תפקיד
!חללית הגעה
!<small>28.03.2009–29.05.2009</small>
!חללית חזרה
!הערות
|-
| גנאדי פדאלקה||מפקד ||סויוז TMA-14|| סויוז TMA-14 || מפקד משלחת מס' 19 ו-20
|-
| מייקל באראט||מהנדס טיסה || סויוז TMA-14 || סויוז TMA-14 || חבר משלחת מס' 19 ו-20
|-
| קואיצ'י וקאטה||מהנדס טיסה ||STS-119|| STS-127 || חבר משלחת מס' 19,18 ו-20
|}

==פעילות המשלחת==
פעילות המשלחת החלה ב-28 במרץ עם הגעה לתחנת החלל הבין-לאומית של חללית סויוז TMA-14. באותה עת בתחנת החלל שהה צוות של משלחת מס' 18 בפיקוד מייקל פינק שכללה 3 אנשי צוות. החל הליך העברת אחריות על תחנת החלל למשלחת החדשה. העברת אחריות הסתיימה ב-8 באפריל כאשר יורי לונצ'קוב, פינק וצ'ארלס סימוני (תייר חלל שהיגיע ב"סויוז TMA-14" עזבו את תחנת החלל בחללית סויוז TMA-13.

ב-6 במאי מתחנת החלל התנתקה חללית מטען פרוגרס M-66 שהייתה מחוברת למודול "פירס" מ-10 בפברואר.

ב-12 במאי לתחנת החלל הגיע חללית מטען פרוגרס M-02M שהתחברה למודול "פירס" עם אספקה חדשה של 2,510 ק"ג. כאשר פירוק הציוד הסתיים, ב-30 ביוני החללית התנתקה מתחנת החלל.

ב-29 במאי לתחנת החלל התברה חללית סויוז TMA-15 בפיקוד רומן רומננקו. צוות החללית הצטרף לצוות שכבר היה בתחנת החלל וכך החלה לפעול משלחת מס' 20 לתחנת החלל הבין-לאומית.

חברי המשלחת ביצעו עשרות ניסויים מדעים בתחומים שונים.

==קישורים חיצוניים==
* 

* [https://www.gctc.ru/main.php?id=266 תיאור פעילות באתר רוסקוסמוס]
* [https://web.archive.org/web/20230507213819/https://www.nasa.gov/pdf/320539main_Expedition_19_20_Press_Kit.pdf דיווח לעיתונות של נאס"א]
* [http://www.spacefacts.de/iss/english/exp_19.htm פעילות משלחת מס' 19 בתחנת החלל הבין-לאומית]
* [https://tsniimash.ru/science/scientific-experiments-onboard-the-is-rs/cnts/research-program/iss_19_iss_20/ תיאור פעילות של הצוות הרוסי בתחנת החלל]
* [https://web.archive.org/web/20150901150224/http://www.mcc.rsa.ru/progress_m66.htm תיאור פעילות חללית אספקה פרוגרס M-66]
* [https://web.archive.org/web/20150901150224/http://www.mcc.rsa.ru/progress_m02m.htm תיאור פעילות חללית אספקה פרוגרס M-02M]

קטגוריה:תחנת החלל הבין-לאומית
מרי בל

מרי פלורה בל (באנגלית: Mary Flora Bell; נולדה ב-26 במאי 1957) היא בריטית אשר בילדותה רצחה שני פעוטות קטנים ממנה. בל ביצעה את הרצח הראשון שלה יום אחד לפני יום הולדתה ה-11.<ref></ref>

בל הורשעה בהריגה ביחס לשני מקרי הרצח בדצמבר 1968. משפטה נערך כשהייתה בת 11, והיא נשפטה על המעשים שביצעה כמי שנושאת אחריות מופחתת.<ref></ref> שותפתה לפחות באחד מהרציחות, נורמה ג'ויס בל (באנגלית: Norma Joyce Bell; ללא קשר משפחתי בין השתיים) זוכתה מכל האישומים נגדה. מרי פלורה בל היא הרוצחת הצעירה ביותר בבריטניה,<ref></ref><ref></ref> ואובחנה עם הפרעת אישיות פסיכותית לפני משפטה.<ref></ref>

בל שוחררה ממאסר ב-1980 בגיל 23, וכיום חיה כאדם חופשי בבריטניה, כאמא לבת וכסבתא לנכדה. צו בית משפט שתקף לכל החיים העניק לה אנונימיות, ומאז אף הורחב כדי להגן על זהות בתה ונכדתה. מאז היא חיה תחת סדרה של שמות בדויים.<ref></ref>

==קישורים חיצוניים==

* 

== הערות שוליים ==

קטגוריה:רוצחות
קטגוריה:בריטים
קטגוריה:רצח ילדים
קטגוריה:אישים ששמם אסור לפרסום
קטגוריה:בריטיות שנולדו ב-1957
קטגוריה:בריטים שנולדו ב-1957
אייקו

אלנה שירמנובה-קוסטבלובה (בצ'כית: Alena Shirmanova-Kostebelova, ברוסית: Алёна Ширманова-Костебелова; נולדה ב-26 בדצמבר 1999), הידועה בשם הבמה שלה, אייקו, היא זמרת-יוצרת צ'כית מקרלובי וארי. כיום מתגוררת בברייטון שב. היא ייצגה את צ'כיה באירוויזיון 2024, שהתקיים במאלמה שבשוודיה.

== קריירה ==
אלנה השתתפה בעונה הרביעית של תחרות הכישרונות Česko Slovenská SuperStar. לאחר מכן אימצה את הכינוי "אייקו", וב-2018 הוציאה את אלבום הבכורה שלה. ב-2020 פרסמה את אלבומה השני, Expiration Date, מתוכו הופץ הסינגל "Hunt".

אייקו הייתה האמנית הצ'כית הראשונה שהופיעה על שלטי הענק בטיימס סקוור כחלק מהקמפיין של ספוטיפיי, "Equal Spotify". במרוצת הזמן הופיעה בפסטיבלי מוזיקה רבים, דוגמת רוק אוף פיפול, ESNS, מטרונום פראג, דה גרייט אסקייפ וגרייפ. היא שימשה כמופע חימום בסיבובי ההופעות של אליס מרטון וטאמינו. חלק משיריה הושמעו בסדרות טלוויזיה כמו Teen Mom ו-Love Island.<ref></ref>

ב-13 באוקטובר 2023 הוציאה את אלבומה השלישי, Fortune's Child. ב-28 בנובמבר הוכרזה כאחת המתמודדות בקדם הלאומי של צ'כיה לאירוויזיון 2024 עם השיר "Pedestal".<ref></ref> ב-13 בדצמבר נחשף כי אייקו זכתה בתחרות.<ref></ref> צ'כיה השתתפה בחצי הגמר השני, אך לא העפילה לשלב הגמר.

== דיסקוגרפיה ==
{| class="wikitable plainrowheaders" style="text-align:center;"
! scope="col" |שם
! scope="col" | פרטים
|-
! scope="row" | Aiko
|
* יצא לאור: 25 באוגוסט 2018<ref></ref>
* פורמטים: סטרימינג, הורדה דיגיטלית
|-
! scope="row" | Expiration Date
|
* יצא לאור: 17 ביולי 2020<ref></ref>
* פורמטים: סטרימינג, הורדה דיגיטלית
|-
! scope="row" | Fortune's Child
|
* יצא לאור: 13 באוקטובר 2023<ref></ref>
* פורמטים: סטרימינג, הורדה דיגיטלית
|}

== קישורים חיצוניים ==

* 

== הערות שוליים ==

קטגוריה:נציגי צ'כיה באירוויזיון
קטגוריה:משתתפי אירוויזיון 2024
קטגוריה:ילידות 1999
הוגו ריכטר

הוגו ריכטר (בהונגרית: Richter Hugó; קסג, 21 באוגוסט 1887 <ref></ref> – בודפשט, ארז'בטווארוש, 24 באפריל 1945)<ref></ref> היה דוקטור לרפואה יהודי-הונגרי, נוירולוג. פרופסור, מנהל מחלקה ורופא ראשי בבית החולים היהודי.

== קורות חייו ==
הוגו ריכטר נולד במשפחה יהודית כבנם של ז'יגמונד ריכטר, רב (1860–1910)<ref></ref> ושל אֶמִילִיָה רייך (1865–1946). אביו נפטר מוקדם, וכילד שני, הוא עזר לאמו לגדל את עשרת אחיו. הוא סיים את בית הספר התיכון בנובה זמקי. את לימודיו השלים באוניברסיטת בודפשט (שמה כיום אוניברסיטת אטווש לוראנד) ומחוצה לה. בשנת 1909 הוסמך לרופא, ולאחר מכן ביצע שירות צבאי חובה. בתחילת דרכו הרפואית, בשנים 1910–1912, הוא היה מתמחה במרפאה הנוירולוגית של ארנה ינדראשיק. משנת 1912, הוא היה רופא ומרצה במכון להיסטולוגיה של המוח בראשותו של פרופסור קארוי שאפר. במלחמת העולם הראשונה שירת בדרגת רופא גדודי ורופא כללי. בשנת 1924, ביקש ממנו הנריק בנדיקט, מנהל בית החולים היהודי ברחוב סאבולץ' (שמו היום: המרכז הרפואי הלאומי) של הקהילה היהודית של פשט, לעמוד בראש המחלקה הנוירולוגית החדשה של בית החולים. מהשנה שלאחר מכן עבד בבית החולים כרופא ראשי וגם מנהל מחחלקה. בשנת 1929, הוסמך כמרצה בכיר פרטי (לא חלק מהסגל) באוניברסיטה בתחום הפתולוגיה והרפואה של מחלות עצבים. בשנת פרוץ מלחמת העולם השנייה הוצעה לו עבודה בארצות הברית, אך הוא נשאר בממלכת הונגריה בגלל אמו הקשישה. בתקופת הכיבוש הגרמני הוא נגרר למחנות שירות העבודה (עבודות כפייה לגברים יהודים עבור הצבא ההונגרי) לחפירת תעלות ולאחר ששרד וחזר משם עבד בבית החולים לרפואה דחופה ברחוב וושלני. ב-14 באפריל 1945 נדרס על ידי מכונית ליד כיכר אוקטוגון, ומת מפצעיו שבוע לאחר מכן.<ref></ref>

ריכטר ערך מחקר משמעותי על מיגרנה ואפילפסיה. הוא היה הראשון שהראה בחתכים היסטולוגיים נוכחות של טרפונמה בחוט השדרה של tabes dorsalis. עבודתו המדעית נוגעת בעיקר להיסטולוגיה הבריאה והפתולוגית של המוח. מחקריו על ההיסטופתולוגיה של ניוון עמוד השדרה ידועים בעיקר בחו"ל. מחקריו פורסמו בעיקר בכתבי עת ומגזינים זרים. הוא הובא למנוחות בבית הקברות היהודי ברחוב קוזמה בבודפשט (5ב-10-14).
== לקריאה נוספת ==

* אלכסנדר אמד:לזכרו של הוגו ריכטר. (אלכס אמד, רופא ילדים ישראלי בדימוס יליד הונגריה המתגורר בחיפה).
* (אוי אלט:לפני 90 שנה נולד הוגו ריכטר)
* (אנדראש גרגיי: רופאים יהודים הונגרים מפורסמים ומצטיינים. בודפשט, הוצאת מכבי, 2001)
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0754.html גישה מקוונת]
* (לזכרו של הוגו ריכטר. 1988)
== הערות שוליים ==

קטגוריה:רופאים יהודים הונגרים
קטגוריה:נוירולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:חיילים יהודים במלחמת העולם הראשונה
קטגוריה:אנשי צבא אוסטרו-הונגרים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:אישים במחנות שרות העבודה (הונגריה)
קטגוריה:ניצולי השואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1987
קטגוריה:הונגרים שנפטרו ב-1945
שיר אהבה לחייל

"שיר אהבה לחייל" הוא שיר שהוקלט על ידי הזמרת הישראלית עפרה חזה.<ref name=":0"></ref> הוא יצא לאור ביוני 1980, בהוצאת חברת התקליטים פונוקול, כסינגל השישי והאחרון מתוך אלבום הבכורה שלה, על אהבות שלנו (1980).<ref name=":0" /> את השיר כתב בצלאל אלוני ללחן של אמיר פרוהליך והפקה מוזיקלית של אלדד שרים.<ref name=":1"></ref>

השיר הגיע למקום הראשון במצעד העברי השבועי של רשת ג'.<ref name=":1" />

== כתיבה והצלחה ==
השיר נכתב על בצלאל אלוני, הולחן על ידי אמיר פרוהליך ידי והופק על ידי אלדד שרים.<ref name=":1" /> ב-10 ביוני 1980 דורג לראשונה לפחות במקום ה-15 במצעד העברי השבועי של רשת ג'.<ref name=":1" /> בשיאו, דורג במקום הראשון במצעד במשך שבועיים וזכה להצלחה בישראל.<ref name=":1" /> במצעד סוף השנה של התחנה דורג במקום ה-13.<ref></ref>

בשנת 1986 יצא אלבום האוסף של חזה, אלבום הזהב, בו נכלל "שיר אהבה לחייל" בעיבוד חדש של אריק רודיך.<ref></ref>

== וידאו קליפ ==
הווידאו קליפ הרשמי של "שיר אהבה לחייל" הוא מעין הופעה חיה של חזה בביצועו.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|יוני 1980
|תקליט 12 אינץ'
|פונוקול
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי בצלאל אלוני
קטגוריה:סינגלים בהוצאת פונוקול
היהודים Unplugged

היהודים Unplugged הוא האלבום החמישי שהוציאה להקת הרוק הישראלית "היהודים", ואלבום ההופעה השני של הלהקה, אשר ראה אור ב-8 בדצמבר 2004 על גבי דיסק כפול.

האלבום הוא הקלטה של הופעה אקוסטית חיה שנערכה ב-3 ביולי 2004 בהיכל התרבות בתל אביב ושודרה בערוץ 24.

האלבום הגיע למעמד "אלבום זהב".

== רשימת השירים ==

== קרדיטים ==
* תום פטרובר - שירה, פסנתר
* אורית שחף - שירה
* יהב ליפינסקי - תופים
* אבי סטרול - גיטרה בס
* גיא באר ודניאל ברכר - גיטרות
* ערן מיטלמן - פנדר רודס, סינתיסייזר, קלידים, האמונד
* טכנאי הקלטה: יוסי חסון

== קישורים חיצוניים ==

== הערות שוליים ==

קטגוריה:אלבומי 2004
קטגוריה:אלבומי היהודים
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הד ארצי
קומנדדור

קומנדדור (בספרדית: Comendador) היא עיר המשמשת כבירת מחוז אליאס פיניה במערב הרפובליקה הדומיניקנית. נכון לשנת 2012, אוכלוסיית העיר מונה 43,894 תושבים.

== היסטוריה ==
העיר נוסדה בשנת 1868 ונקראה על שם מייסדה שכונה "הקומדדור של לארס". ב־29 בנובמבר 1930 שונה שם העיר ל"אליאס פיניה", אך מאז ה־29 במאי 1972 שמה הוא כבמקור – "קומנדדור".

== גאוגרפיה ==
העיר ממוקמת במערב הרפובליקה הדומיניקנית, על הגבול עם האיטי. בירת האיטי פורט-או-פרנס ממוקמת כ־60 קילומטרים מדרום־מערב ובירת הרפובליקה הדומיניקנית סנטו דומינגו נמצאת כ־180 קילומטרים מדרום־מזרח.

== תחבורה ==
כביש היוצא מהעיר לכיוון דרום־מזרח מתחבר לכביש לכיוון הבירה סנטו דומינגו. כביש נוסף יוצא דרומה לכיוון אגם אנריקיו. כביש זה, המשמש כמעין כביש גבול, מפותל וצר מאוד.

מעבר הגבול, הנמצא במערב העיר, מקשר את קומנדדור עם העיר מירבלה בהאיטי. ממירבלאיס יוצאים כבישים לאזורים מרכזיים בהאיטי.

==קישורים חיצוניים==

== הערות שוליים ==

קטגוריה:הרפובליקה הדומיניקנית: ערים
קטגוריה:יישובים שהוקמו ב-1868
דנה אברמוביץ'

דנה אברמוביץ (נולדה ב-1994) היא עורכת וידאו, יוצרת טלוויזיה ותסריטאית ישראלית.

== ביוגרפיה ==
אברמוביץ' נולדה ב-1994 באזרבייג'ן ועלתה עם הוריה לישראל כשהייתה בת שנה, בת יחידה להוריה ודים ואירנה. היא גדלה בבית שאן, עד גיל 4 דיברה רק רוסית. הוריה היו מתכנתים. בצבא שרתה כעורכת וידאו ביחידת ההסרטה הב"ט.<ref name=":0" />

בגיל 21 עברה לגור בתל אביב. היא נרשמה לתואר ראשון דו־חוגי במתמטיקה וקולנוע באוניברסיטת תל אביב אך אחרי חודש פרשה מהמתמטיקה ונשארה רק עם לימודי הקולנוע. היא סיימה תואר ראשון בבית הספר לקולנוע ולטלוויזיה על שם סטיב טיש בפקולטה לאמנויות ע"ש יולדנה ודוד כץ באוניברסיטת תל אביב ב-2019.<ref name=":1"></ref>

== קריירה ==
אחרי הצבא ובמהלך הלימודים באוניברסיטה הייתה עורכת וידאו עצמאית.<ref name=":1" /> בשנים 2016–2018 ערכה את התוכנית "DIY עם יואב וליאון", ב-2017 ערכה את התוכנית "נכנסים לארון" גם היא עם יואב וליאון.<ref></ref>ב-2020 ערכה את התוכנית "הקופסה" עם השניים.

בנוסף ערכה סרטים קצרים ביניהם "כמו כוכבים בחוץ" של עינב ניצני, "הברווז" בבימוים של יעל רוזנטל ומוסטפא קאדח, ו"טריטוריה" של אלמוג פרחי ולידיה מורוזוב.

ב-2020 יצרה וכתבה את הסדרה "סובייצקה" כחלק מפרויקט הגמר של לימודי הקולנוע באוניברסיטת תל אביב. הרעיון של אברמוביץ' לסדרה זכה באירוע הפיצ'ינג שנערך בסיום מסלול תסריטאות באוניברסיטה.<ref></ref> הסדרה נבחרה לפיתוח על ידי תאגיד השידור הציבורי ״כאן״, הופקה על ידי "ארצה הפקות" ושודרה בכאן 11 באוגוסט 2023 ובוימה על ידי ענת סטלינסקי. הכתיבה והבימוי זכו לשבחי הביקורת.<ref></ref>

== קישורים חיצוניים ==
* 
* 
* [https://103fm.maariv.co.il/programs/media.aspx?ZrqvnVq=JFKLFH&c41t4nzVQ=M "טראומת העלייה עדיין חקוקה אצלי בדם"] - ראיון עם דנה אברמוביץ' ב-103fm - 10 באוגוסט 2023
* [https://geekonomy.net/2023/09/20/פרק-779-דנה-אברמוביץ׳-עושה-סובייצקה/?fbclid=IwAR1NvFritIsZ3R2zS5pyOGlOh6NChE3dG-TOXZhJLGodqQNeaEjZXnsilMs פרק #779 – דנה אברמוביץ׳ עושה סובייצקה] - Geekonomy - 20 - בספטמבר 2023

== הערות שוליים ==

קטגוריה:תסריטאיות ישראליות
קטגוריה:תסריטאים ישראלים
קטגוריה:בית שאן: אישים
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראליות שנולדו ב-1994
קטגוריה:ישראלים שנולדו ב-1994
אוניברסיטה רוסית ממלכתית לנפט וגז ע"ש גובקין

אוניברסיטה רוסית ממלכתית לנפט וגז ע"ש גובקין (ברוסית: Росси́йский госуда́рственный университе́т не́фти и га́за имени И. М. Гу́бкина) הוא מוסד להשכלה גבוהה במוסקבה שמכשיר מומחים לתעשיות הנפט והגז (הפקה ועיבוד). בשנת 2010 קיבלה מעמד של "אוניברסיטת מחקר לאומית".

האוניברסיטה כוללת 12 פקולטות, מרכז הכשרה צבאי, קמפוס של 5 בניינים רב-קומתיים עם 4,176 מושבים, וכן 2 סניפים (באורנבורג ובטשקנט). צוות המורים כולל 810 איש.

מספר הסטודנטים הכולל כולל סניפים הוא יותר מ-10,000 איש. כ-60% מהסטודנטים לומדים על חשבון התקציב הפדרלי בכל צורות החינוך. באוניברסיטה יש כ-1,300 סטודנטים זרים מ-56 מדינות, כולל סין, וייטנאם, ונצואלה, בוליביה, ניגריה, קזחסטן, אוזבקיסטן ובלארוס.

האוניברסיטה היא מהמובילות בביקוש לבוגרי אוניברסיטאות רוסיות בקרב מעסיקים, וכן מדורגת במקום ה-5 מבין האוניברסיטאות הרוסיות ובמקום ה-256 בדירוג הכללי של הדירוג הבין-לאומי השנתי של 500 האוניברסיטאות הטובות ביותר בעולם Global World Communicator (GWC).

==קישורים חיצוניים==

* 

קטגוריה:מוסקבה: אוניברסיטאות ומכללות
קטגוריה:מקבלי עיטור הדגל האדום של העמל
קטגוריה:מקבלי עיטור מהפכת אוקטובר
קלרה אלמאשי

קלרה אלמאשי (במקור וייס, בהונגרית: Almási Klára; בודפשט, 11 בדצמבר 1931 – בודפשט, 15 באוקטובר 1977) הייתה דוקטור לרפואה (MD), יהודייה-הונגרייה, נוירולוגית, קנדידטית למדעי הרפואה ("דוקטורט קטן" (CSc.-1975). מחקריה היו משמעותיים ביותר במחלות עצבים ובמחלות נפשיות כרוניות, בעיקר בבדיקת פסיכוזות הנגרמות כתוצאה מאלכוהוליזם, כמו כן בשחזור האירועים הפתוביולוגיים של המוח.

== ביוגרפיה ==
קלרה וייס נולדה במשפחה יהודית כבתם של של גוסטב אלמאשי (וייס) (1886–1952),<ref></ref> עורך דין, ושל גבריאלה גלרט (גרינבאום) (1897–1983).<ref></ref> היא השלימה את לימודיה באוניברסיטת בודפשט לרפואה (כיום אוניברסיטת זמלווייס), שם קיבלה תואר רפואי כללי ב-1958. בין השנים 1958 לבין 1962 עבד כמתמחה במחלקה הפסיכיאטרית של המכון הלאומי לנוירולוגיה ופסיכיאטריה. ב-1962 ניגשה לבחינות מומחה בפסיכיאטריה וב-1965 בנוירולוגיה. בשנים 1963–1964 הייתה רופאה במחלקה לנוירולוגיה ונוירוכירורגיה, בשנים 1964–1966 הייתה רופאה, לאחר מכן בין השנים 1966–1975 הייתה שוב רופאה במחלקה לפסיכיאטריה, בין השנים 1968–1975 מרצה בכירה קלינית, ובשנים 1975–1977 הרופא הראשית. ועדת ההסמכה המדעית הכריזה עלית חקבלת דוקטורט במדעי הרפואה (1975) על בסיס עבודתה "חקירת שינויים בשומנים בסרום, בחלבוני סרום ובליפידים בדליריום טרמנס".

היא השיגה תוצאות משמעותיות בתחום חקירת הקשרים האטיולוגיים של שינויים בחילוף החומרים של שומן וחלבונים שנגרמו כתוצאה מאלכוהוליזם כרוני.

היא שמה קץ לחייה בגיל 45.

בעלה, שאנדור לגזה, היה רופא, נולדה להם בת.

== עבודותיה ומחקריה העיקריים ==
* התפתחות התפיסה של מחלות נפש בגיל מבוגר במהלך תקופת מאה השנים של המכון שלנו (בודפשט, 1968)
* על טיפול בהזיות טרמנס. עם ארז'בט בלאהה, אלאיוש אורטמאייר. (מחקרים על ההשלכות הפסיכיאטריות של אלכוהוליזם. בודפשט, 1969)
* טיפול Quietidin בנוירוזות הקשורות למחלות נוירולוגיות אורגניות . עם רוזליה סיץ'. (התרופות שלנו, 1970)
* בחינת שינויים בשומנים בסרום, בחלבוני סרום ובשומנים של נוזל מוחי בדליריום טרנס. עבודת גמר מועמד. (בודפשט, 1975)
* בדיקת שומנים של נוזל מוחי בדליריום טרמנס (Alcoholology, 1975)

== לקריאה נוספת ==
* (פטר קוזאקץ קלרה אלמאשי ב"נקודת שם")
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([https://mek.oszk.hu/00300/00355/html/ABC00003/00196.htm לקסיקון ביוגרפי הונגרי]. עורכת ראשית אגנש קניירש)
* Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים)

== הערות שוליים ==

קטגוריה:רופאות יהודיות הונגריות
קטגוריה:נוירולוגים יהודים הונגרים
קטגוריה:מתאבדים: מדענים
קטגוריה:יהדות בודפשט
קטגוריה:ניצולות השואה
קטגוריה:בודפשט: אישים
קטגוריה:פסיכיאטרים יהודים הונגרים
קטגוריה:ניצולי השואה: הונגריה
קטגוריה:בוגרי אוניברסיטת זמלווייס
קטגוריה:פסיכיאטריות יהודיות הונגריות
קטגוריה:ילידות 1931
קטגוריה:נפטרות ב-1977
גבול אינדונזיה–פפואה גינאה החדשה

גבול אינדונזיה-פפואה גינאה החדשה הוא הגבול הבינלאומי בין אינדונזיה לפפואה גינאה החדשה. הגבול, המחלק את האי גינאה החדשה לשניים, מורכב משני קווים ישרים מצפון לדרום המחוברים בקטע קצר לאורך נהר ה-Fly, נהר באורך 824 ק"מ.<ref></ref> הגבול מפריד בין שניים ממחוזות אינדונזיה – היילנד פפואה ודרום פפואה לבין מחוזות סנדאון והמערב של פפואה גינאה החדשה.

== רקע ==
הגבול מתחיל בצפון בחוף הצפוני של גינאה החדשה,<ref name="IBS"></ref> לאחר מכן הגבול ממשיך בקו אנכי ישר דרומה לאורך קו האורך ה-141 מזרחה. בהגיעו לנהר הזבוב הוא עוקב אחריו בעקומה בצורת C, לפני שהוא ממשיך בקו האורך בציר 141º 01'10" מזרחה, עד לשפך של נהר בנסבך עם מצר טורס על החוף הדרומי של גינאה החדשה.

== היסטוריה ==
החלוקה הקולוניאלית של גינאה החדשה מ-1884 עד 1919
הולנד החלה ליישב את אזור אינדונזיה המודרנית (שנקראה אז איי הודו המזרחיים ההולנדיים) במאה ה-17. בשנת 1828 הם תבעו את החוף הצפון-מערבי של גינאה החדשה עד קו האורך ה-140 מזרחה. בשנת 1884 נתבע הרובע הצפון-מזרחי של גינאה החדשה על ידי גרמניה והרובע הדרום-מזרחי על ידי בריטניה, כאשר השניים הסכימו על גבול בין הטריטוריות שלהם בשנה שלאחר מכן.<ref name="IBS" /> בשנת 1895 חתמו בריטניה והולנד על הסכם גבול שתוחם את הגבול המשותף שלהן באי במיקומו הנוכחי.<ref name="IBS" />

השם של גינאה החדשה הבריטית שונה לטריטוריית פפואה בשנת 1905 וניתנה לאוסטרליה בשנה שלאחר מכן. בעקבות תבוסתה של גרמניה במלחמת העולם הראשונה היא איבדה את מושבותיה, כאשר גינאה החדשה הגרמנית ניתנה לבריטניה ב-1920 ולאחר מכן התאחדה עם פפואה ב-1949 כטריטוריה של פפואה וגינאה החדשה. אינדונזיה זכתה בעצמאות מוכרת ב-1949, אולם גינאה החדשה ההולנדית נשמרה תחת שלטון הולנדי בשל אופייה הייחודי, מה שעורר מחלוקת עם אינדונזיה, שתבעה את השטח. השטח הועבר מאוחר יותר לאינדונזיה ב-1963, כאשר ילידים שהתנגדו לשלטון האינדונזי והחלו במרד שנמשך עד היום.<ref name="Globe09"></ref><ref name="fas"></ref> בשנת 1973 שונה השם של החצי המזרחי של האי לפפואה גינאה החדשה, פפואה גינאה החדשה קיבלה עצמאות בשנת 1975.<ref></ref><ref name="IBS" /> הגבול התבסס על הסכם אוסטרלי-אינדונזי שנחתם ב-13 בפברואר 1973, אשר קבע את הגבול במקומו הנוכחי.<ref name="IBS" /><ref></ref>

המתיחות בין אינדונזיה לפפואה גינאה החדשה הלכה וגברה, כאשר הסכסוך המתמשך בפפואה המערבי ערער את היציבות באזור הגבול וגרם לזרימת פליטים ולפלישות חוצות גבולות של צבא אינדונזיה.<ref name="CS"></ref> ב-1986 נחתם הסכם ידידות בין שתי המדינות, שבאמצעותו הסכימו שני הצדדים להסדיר כל נושא שהיה להם בדרכי שלום.

== מעברי גבול ==
עמדת גבול סקאו בג'איאפורה
עמוד גבול MM13 ליד עמדת הגבול של סוטה
יש כרגע רק נקודת מעבר רשמית דו-לאומית אחת, בין ג'איאפורה (אינדונזיה) ל־Vanimo (פפואה גינאה החדשה).<ref></ref> עם זאת, אינדונזיה הקימה עמדת מעבר גבול נוספת והיא גם בונה עוד נקודת מעבר גבול.

== הערות שוליים ==

קטגוריה:גבולות
קטגוריה:אינדונזיה
קטגוריה:פפואה גינאה החדשה
קטגוריה:אינדונזיה: יחסי חוץ
קטגוריה:פפואה גינאה החדשה: יחסי חוץ
המצור על נאמור (1792)

המצור על נאמור התרחש בין ה-21 בנובמבר ל-2 בדצמבר 1792, במהלך המערכה בארצות השפלה של מלחמת הקואליציה הראשונה. בסיום הקרב, צבא הארדנים הצרפתי תחת רוזן ואלנס כבש את העיר שהייתה אז חלק מארצות השפלה האוסטרית .
== רקע ==
לאחר קרב ז'מפ חילק הרוזן מוולנס את כוחותיו ושלח 35,000 איש לעבר נהר המז. יחידה נכנסה ללייז' ב-28 בנובמבר בקריאות מהתושבים; השאר נשלחו לצור על נאמור.

בשל קרבתו של הצבא האוסטרי בפיקודו של יוהאן פיטר בוליו, הורה ואלנס את לצבא הארדנים לכבוש את העיר, ובמקביל לתגבר על דיוויזיית הארוויל. בולייה, שנמנע מקרב עם צבא הארדנים, נסוג בחזרה לעבר היער. שלוש בריגדות צרפתיות חנו סביב מצודת נאמור והמתינו להגעת הארטילריה שלהן ממבצר שרלמון. האסטרטג אנטואן-אנרי ג'ומיני אמר שאם היה התקדמות מהירה יותר, וולנס יכול היה ללכוד את כל הצבא האוסטרי, מה שהוא לא עשה, ולאפשר לבוליו ולכוחו להימלט.<ref name="jomini234">.</ref>

== הקרב ==
ב-21 בנובמבר פתחה העיר המרכזית את שעריה ונכנעה; אולם האוסטרים עדיין החזיקו במצודה עם 2,300 אנשים מצוידים היטב, והם סירבו להיכנע. ב-27 בנובמבר הפצצה צרפתית לעבר המוצב שבו שהו האוסטרים החלה. תחת ההפצצה צרפתית הכבדה, המצודה נכנעה, וב-2 בדצמבר ואלנס לקח את החיל האוסטרי הנותר בה בשבי.

== ספרות ==
* ==קישורים חיצוניים==

==הערות שוליים==

קטגוריה:המלחמות הנפוליאוניות: קרבות
גאוגרפיה של פפואה גינאה החדשה

גאוגרפיה של פפואה גינאה החדשה מתארת את המחצית המזרחית של האי גינאה החדשה, האיים אירלנד החדשה, בריטניה החדשה ובוגנוויל, ואיים נוספים קטנים יותר.

פפואה גינאה החדשה היא הררית ברובה, וחלק גדול ממנה מכוסה ביערות גשם טרופיים. הרי גינאה החדשה נמשכים לאורכה של גינאה החדשה, והאזורים הגבוהים ביותר מושלגים - דבר נדיר באזורים הטרופיים. הר וילהלם הוא הפסגה הגבוהה ביותר במדינה, בגובה 4,509 מטרים. ישנם מספר נהרות עיקריים, במיוחד נהר ספיק, שאורכו 1,126 ק"מ, הנהר מתפתל דרך מישורי ביצות שפלה לחוף הצפוני, ונהר הזבוב בגובה 1,050 ק"מ באורך, שזורם דרך אחת מאדמות הביצות הגדולות בעולם לחוף הדרומי. הרמות הגבוהות מורכבות ממספר טווחים קטנים יותר העוברים ממערב למזרח, כגון רכס פיניסטר השולט על חצי האי הואן מצפון לעיר לאה. גודל המדינה כ-462,840 קמ"ר. זוהי מדינת האי השלישית בגודלה בעולם.<ref name="world-atlas"></ref>

לפפואה גינאה החדשה יש גבול יבשתי אחד - עם אינדונזיה (זה שמחלק את האי גינאה החדשה). למדינה יש גבולות ימיים עם אוסטרליה בדרום ועם איי שלמה בדרום מזרח.

== גאוגרפיה פיזית ==
הטופוגרפיה של גינאה החדשה.
לפפואה גינאה החדשה יש שטח כולל של 462,840 קמ"ר, מתוכם 452,860 קמ"ר הם קרקע ו-9,980 קמ"ר של מים טריטוריאליים. זה הופך אותה למדינת האי השלישית בגודלה בעולם.<ref name="world-atlas"/> קו החוף של המדינה הוא 5152 ק"מ.

בפפואה גינאה החדשה יש מספר הרי געש, שכן היא ממוקמת לאורך טבעת האש האוקיינוס השקט. התפרצויות געשיות אינן נדירות במדינה, והאזור מועד לרעידות אדמה ולצונאמים בשל כך. ההפרעה הוולקנית עלולה לגרום לעיתים קרובות לרעידות אדמה קשות, שעלולות לגרום גם לצונאמי.

האיים מחוץ לחוף כוללים את איי האדמירליות, שהגדול שבהם הוא מאנוס, מצפון לאי הראשי של ניו גינאה. לאיים אלה יש חיי צמחים ובעלי חיים שונים מהאי המרכזי.

== אקלים ==
טרופי: מונסון צפון-מערבי (דצמבר עד מרץ), מונסון דרום מזרחי (מאי עד אוקטובר). הטמפרטורה היא סביב 80°F (27°C) כל השנה. אבל במקומות גבוהים יותר הם 70°F (21°C), <ref></ref> ובמקומות הגבוהים ביותר במדינה, במיוחד בהר וילהלם והר גילואה, ניתן לראות שלג.

שינויי האקלים צפויים לשנות את הטמפרטורה ואת המשקעים במדינה, עם השלכות על חיות הבר, מערכות אקולוגיות ועל החקלאות. <ref></ref> <ref></ref>

== גאוגרפיה אנושית ==
ערי פפואה גינאה החדשה, עיירות מרכזיות, מרכזים קטנים יותר נבחרים, נהרות ופסגות גבוהות

== שימוש בקרקע ==
משאבי טבע: זהב, נחושת, כסף, גז טבעי, עץ, נפט, דיג.
* קרקע לעיבוד: 0.49%
* יבולים קבועים: 1.4%
* אחר (יערות, אדמות ביצות וכו'): 98.11%

== בעיות סביבתיות ==

יער הגשם נתון לכריתת יערות כתוצאה מהביקוש הגובר לעצים טרופיים. זיהום מפרויקטי כרייה. אם המגמה תימשך, יותר ממחצית מהיער שהיה קיים כאשר פפואה גינאה החדשה הפכה עצמאית מאוסטרליה ב-1975 ייעלם עד 2021. <ref>University of Papua New Guinea [http://gis.mortonblacketer.com.au/upngis/Downloads/State%20of%20Forests%20of%20PNG.pdf The State of the Forests in Papua New Guinea] </ref>

==קישורים חיצוניים==

==הערות שוליים ==

*
טום לואיס (שחקן)

תומאס אליוט לואיס (באנגלית: Thomas Elliot Lewis נולד ב-10 בדצמבר 1998) הוא שחקן אנגלי. הוא ידוע בתפקידו בסדרת הטלוויזיה "ג'נטלמן ג'ק", ותפקיד ראשי בסרט "עד שתחפץ האהבה" . <ref></ref> <ref></ref>

== ביוגרפיה ==
לואיס נולד וגדל בלידס לפני שעבר ללונדון וסיים את לימודיו בשנת 2017 באקדמיה המלכותית לאמנות הדרמה. <ref>[https://www.rada.ac.uk/profiles/tom-lewis/ RADA profile]</ref>

== קריירה ==
לואיס החל את קריירת המשחק שלו ב-2018, כשהופיע בתור דימיטרי ארסמוס בסדרת הדרמה המסתורית Shakespeare & Hathaway:" Private Investigators" .

בשנת 2019 לוהק לואיס לתפקיד הראשי בסדרת הדרמה ההיסטורית ג'נטלמן ג'ק. בסדרה גילם את דמותו של תומאס סודן. <ref></ref>

בשנת 2021, לואיס הופיע בשני פרקים בסדרת הפנטזיה ליל המכשפות. ב-2022 לוהק לואיס לסרט הרומנטי עד שתחפץ האהבה לצד אביגיל קוון, שיצא לאקרנים ב-21 בינואר 2022. <ref></ref> <ref></ref>

== פילמוגרפיה ==
=== קולנוע ===
{| class="wikitable sortable"
!שנה
! כותרת
!תפקיד
!הערות
|-
| 2022
|עד שתחפץ האהבה
|מייקל
|
|-
|}

=== טלוויזיה ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2018
|Shakespeare & Hathaway: Private Investigators
| דימיטרי ארסמוס
| פרק: "Ill Met by Moonlight"
|-
| 2019
| ג'נטלמן ג'ק
| תומאס סודן
| 16 פרקים
|-
| 2021
| ליל המכשפות
| פקהאם
| 2 פרקים
|-
|}

=== משחקי וידאו ===
{| class="wikitable sortable"
!שנה
! כותרת
!תפקיד
! הערות
|-
| 2020
| Assassin's Creed Valhalla
| אלפרד הגדול
|
|-
| 2021
| Assassin's Creed Valhalla
| המלך אלפרד
|
|-
|}

=== תיאטרון ===
{| class="wikitable sortable"
!שנה
! כותרת
!תפקיד
! תיאטרון
!במאי
|-
| 2022
|The Breach
| הוק
| תיאטרון המפסטד
| שרה פרנקקום
|-
|}

=== קליפ ===
{| class="wikitable sortable"
!שנה
! כותרת
! אמן
|-
| 2023
|"Wish You the Best"
| לואיס קפלדי
|-
|}

==קישורים חיצוניים==

== הערות שוליים ==

קטגוריה:בוגרי האקדמיה המלכותית לאמנות הדרמה
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1998
פטריק דה רוזייה

פטריק דה רוזייה (בצרפתית: Patrick de Rousiers; נולד ב-11 במאי 1955) הוא גנרל בדימוס בחיל האוויר הצרפתי. כיהן כמפקד חיל האוויר הצרפתי בין השנים 2010-2012, וכיושב ראש הוועדה הצבאית של האיחוד האירופי בין השנים 2012–2015.

==ביוגרפיה==
רוזייה נולד בדיז'ון ב-11 במאי 1955. בספטמבר 1975 הוא התגייס לחיל האוויר הצרפתי. בינואר 1979 הוא הוסמך כטייס קרב. בספטמבר 1983 הוא מונה למפקד טייסת. ב-1990 הוא מונה למפקד טייסת מיוחדת שהוצבה בערב הסעודית והשתתפה במלחמת המפרץ. ב-1991 הוא השתתף במבצע לספק נחמה בצפון עיראק. בספטמבר 1996 הוא מונה לראש אגף התכנון במטה חיל האוויר. בספטמבר 1999 הוא מונה למפקד בסיס חיל האוויר ה-133 (נאנסי-אוצ'י). הוא השתתף במלחמת אפגניסטן. בספטמבר 2002 הוא הועלה לדרגת ז'נרל דה בריגדה ומונה לראש המשרד ללימודים ואסטרטגיה במטה הכללי. שנתיים לאחר מכן הוא מונה לאחראי על הקשרים הצבאיים עם נאט"ו והאיחוד האירופי. בספטמבר 2005 הוא הועלה לדרגת ז'נרל דה דיוויזיה. באוגוסט 2006 הוא הועלה לדרגת ז'נרל דה קורפוס. בספטמבר 2008 הוא מונה לנציג צרפת בוועדה הצבאית של האיחוד האירופי. שנה לאחר מכן, הוא מונה במקביל גם לנציג בוועדה הצבאית של נאט"ו.

בספטמבר 2010 הוא מונה למפקד חיל האוויר הצרפתי. הוא כיהן בתפקיד עד נובמבר 2012, אז מונה ליושב ראש הוועדה הצבאית של נאט"ו. הוא סיים את הקדנציה שלו ב-6 בנובמבר 2015.

==קישורים חיצוניים==

* [https://www.nato.int/cps/en/SID-2F531651-CD8C3470/natolive/who_is_who_60768.htm פטריק דה רוזייה] באתר נאט"ו

קטגוריה:גנרלים צרפתים
קטגוריה:קצינים בלגיון הכבוד
קטגוריה:מלחמת המפרץ: אישים
קטגוריה:אנשי צבא במלחמת אפגניסטן
קטגוריה:צרפתים שנולדו ב-1955
ענת סטלינסקי

ענת סטלינסקי (נולדה ב-11 בינואר 1983) היא במאית, יוצרת, עורכת ומפתחת תוכן בטלוויזיה ישראלית.

== ביוגרפיה ==
סטלינסקי נולדה ב-1983 בחרקוב, אוקראינה. ב–1991 בגיל שמונה וחצי עלתה מאוקראינה עם אמה וסבתה. אמה ילנה הייתה מורה לפסנתר. בישראל התגוררו ברעננה. בגיל 13 עברה המשפחה להתגורר בהוד השרון. בצבא שרתה ביחידה 8200.

סטלינסקי היא בוגרת הפקולטה לאמנויות ע"ש יולנדה ודוד כץ באוניברסיטת תל אביב.<ref></ref>
== קריירה ==
ב-2003 הצטרפה לערוץ 9 שרק הוקם, והחלה את הקריירה ככתבת בערוץ.<ref name=":0" />

ב-2011 הייתה עורכת תוכן בכירה בערוץ הילדים.

ב-2014 יצרה וערכה את התוכנית "עניין אישי". בהמשך השנה ערכה את התוכניות "סדר יום חדש" ו"שיהיה במזל". ב-2015 ערכה את התוכנית "חשבון משותף".<ref></ref>

ב-2017 ביימה וערכה את התוכנית "המתמחים". ב-2018 ערכה את התוכנית "הקופסה".

ב-2019 ביימה את הסרט "אהוד אולמרט ראיון ראשון" ששודר בקשת.

ב-2019 ביימה את הסרט "השוטרים הנוקמים" המבוסס על פרשת השוטרים הנוקמים שהתרחשה ב-2006. הסרט היווה את הבסיס לסדרה "השוטרים".

ב-2021 הייתה הבמאית והעורכת הראשית של העונה השלישית של "חתונה ממבט ראשון". העונה בבימויה זכתה בפרס האקדמיה הישראלית לטלוויזיה בקטגוריית תוכנית דוקו-ריאליטי לשנת 2021.<ref name=":1" /> ב-2022 ביימה וערכה גם את העונה הרביעית של הסדרה שזכתה אף היא בפרס האקדמיה,<ref></ref> ואת סרט הטלוויזיה "לשדך את אמא".

ב-2023 ביימה את הסדרה הקומית "סובייצקה" שיצרה דנה אברמוביץ' ושודרה בכאן 11. הסדרה זכתה לשבחי הביקורת על הכתיבה והבימוי.<ref name=":0" /><ref></ref>

ב-2024 יצאה סרט הדוקו בבימויה של סטלינסקי "זעקות ואז שתיקה". הסרט שהובילה שריל סנדברג עוסק בעדויות על אונס ופגיעות מיניות במהלך מתקפת הפתע על ישראל ב-7 באוקטובר 2023.<ref></ref> הסרט נצפה על ידי מיליוני איש ברחבי העולם, והוקרן בהקרנה מיוחדת בבית הלבן, במעמד קמלה האריס.

== קישורים חיצוניים ==

* 

== הערות שוליים ==

קטגוריה:במאיות ישראליות
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:במאיות טלוויזיה ישראליות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1983
קטגוריה:ישראלים שנולדו ב-1983
מיכאיל קוסטאראקוס

מיכאיל קוסטאראקוס (ביוונית: Μιχαήλ Κωσταράκος; פברואר 1956 – 2 ביוני 2023) היה קצין צבא יווני.

==ביוגרפיה==
קוסטאראקוס נולד בסלוניקי בפברואר 1956. הוא היה בנו של הגנרל דימיטריוס קוסטרקוס, שלחם במלחמת האזרחים היוונית ובמלחמת קוריאה. ב-1974 הוא החל ללמוד באקדמיה הצבאית היוונית, וב-1978 סיים את לימודיו והחל לשרת כלוטננט בחיל התותחנים. הוא פיקד על הפיקוד העליון ה-96 של המשמר הלאומי בכיוס, על פיקוד המבצעים של המטה הכללי, על הדיוויזיה הממוכנת ה-12, ולבסוף על הקורפוס ה-3, לפני שב-1 בנובמבר 2011 הועלה לדרגת סטרטגוס ומונה לראש המטה הכללי של ההגנה הלאומית (מקביל לרמטכ"ל). הוא כיהן בתפקיד עד 13 בנובמבר 2014. ב-6 בנובמבר 2015 הוא מונה ליושב ראש הוועדה הצבאית של האיחוד האירופי. הוא כיהן בתפקיד עד 6 בנובמבר 2018.

הוא נפטר בסלוניקי ב-2 ביוני 2023.

==קישורים חיצוניים==

* [https://eda.europa.eu/docs/default-source/brochures/general-kostarakos-(cv).pdf מיכאיל קוסטאראקוס] באתר האיחוד האירופי

קטגוריה:גנרלים יוונים
קטגוריה:מפקדי צבאות סדירים בעת החדשה: אישים
קטגוריה:ילידי 1956
קטגוריה:נפטרים ב-2018
מיסאינפורמציה

מיסאינפורמציה היא מידע שגוי או מטעה.<ref name=":3" /> דיסאינפורמציה היא מקרה ספציפי של מיסאינפורמציה בו המידע שגוי או מטעה באופן מכוון. דיסאינפורמציה ומיסאינפורמציה הפכו לנפוצות יותר בעידן הפוסט־אמת בו קיימת ירידה באמון במוסדות ובמדע.<ref></ref>

== מושגים דומים ==

* מיסאינפורמציה - מידע שגוי או מטעה<ref name=":3"></ref>
* דיסאינפורמציה - מידע שגוי או מטעה באופן מכוון<ref name=":3" />
* פייק ניוז - מידע שגוי או מטעה באופן מכוון, המוצג כידיעה חדשותית<ref></ref>
* חדשות סאטיריות - סוג של פרודיה המוצגת ככתבה חדשותית
* שמועה - טענה המופצת באופן נרחב למרות שהיא טרם אומתה<ref name=":4"></ref>
* תאוריית קונספירציה - נרטיב חוזר ושקרי כנגד טענה המקובלת בציבור ובמדע, הטוען למזימות סודיות וזדוניות<ref name=":4" />
* הכחשת המציאות - הכחשה של טענה בניגוד לעדויות חזקות לאמיתותה<ref></ref>
* אינפורמציה זדונית - מידע אמיתי שנועד לגרום נזק<ref name=":4" />
* תעמולה - הפצת מידע שנועד להשפיע על דעת הקהל

== היסטוריה ==
דוגמאות מוקדמות למיסאינפורמציה כוללות את הפסקווינדות, עלבונות כלפי יריבים פוליטיים שהופצו בתקופת הרנסאנס האיטלקי.<ref></ref> 

ליטוגרפיה מההפצה הראשונה בקנה מידה גדול של דיסאינפורמציה באמריקה, [[מתיחת הירח הגדולה]]
בשנת 1835 התפרסמה בעיתון The Sun בניו-יורק סדרת מאמרים שתיארה את החיים על הירח. <ref></ref> לימים נקראה הפרשה מתיחת הירח הגדולה.

מידע מוטעה הופץ במהלך משברי בריאות רבים.<ref name=":6"></ref> לדוגמה, מידע שגוי על טיפולים אלטרנטיביים הופץ במהלך התפרצות אבולה בשנים 2014–2016.<ref></ref><ref></ref> 

== זיהוי ==
אחת הדרכים החשובות ביותר לקביעה אם מידע הוא אמין היא קריאה לטרלית. בקריאה לטרלית בודקים אם המידע מופיע גם במקורות מידע מאומתים, כמו ערוצי חדשות מסורתיים.<ref></ref> דרך אחרת לקבוע אם מידע הוא עובדתי היא להשתמש בשכל הישר.<ref></ref> 

ישנם אתרי אינטרנט שנועדו לסייע לאנשים להבחין בין עובדות לבדיות. לדוגמה, האתר FactCheck.org בודק עובדות בתקשורת, במיוחד סיפורים פוליטיים ויראליים. אפשר גם להעלות לאתר שאילתות. ישנם אתרים המתמחים במידע שגוי בנושאים ספציפיים. DeSmog, לדוגמה, מפרסם מידע אמין בנושא משבר האקלים על מנת להתמודד עם מסעות הפרסום השקריים המופצים על ידי מכחישי אקלים. אתרים אחרים כמו ויקיפדיה וסנופס הם גם משאבים בשימוש נרחב לאימות מידע.

== ראו גם ==

* פייק ניוז
* הכחשת המציאות
* תוכן שיווקי

==קישורים חיצוניים==

* 

== הערות שוליים ==

קטגוריה:הונאה
קטגוריה:מסרים שקריים
הולידייס (מחזמר)

"הולידייס" (באנגלית: Holidays) הוא מחזמר להיטים עם ספר נלווה מאת גאטן בורג המבוסס על השירים שהקליטה הזמרת-יוצרת האמריקאית מדונה, בעיקר משנות ה-80 וה-90.<ref name=":0"></ref> שם המחזמר לקוח משירה של הזמרת "Holiday" משנת 1983.<ref name=":0" /> המחזמר מתמקד בקבוצה של ארבע חברות ילדות שמתאחדות כמבוגרות בעקבות הזמנתה של אחת מהן.

מטרת ההזמנה היא לכנס את כולן יחדיו לקראת הודעה על דבר חשוב שעומד לקרות. ההפקה הצרפתית המקורית, בבימויו של ניית'ן גישה עם כוריאוגרפיה מאת ססיל שאדוטו, הוצגה בבכורה ארצית ב-22 בספטמבר 2023 במתחם האודיסאה עם שלוש הצגות ראשונות, ונפתחה באופן רשמי בפריז ב-29 בספטמבר 2023 במתחם אלהמברה.<ref name=":0" />

== תקציר העלילה ==
לואיז, בת 30, היא יורשת צרפתייה-אמריקאית ליצרן יין המתגורר במאליבו. יום אחד היא מתקשרת לשלוש חברות הילדות שלה שלא ראתה כבר ארבע-עשרה שנים: ניקול, ידוענית ומשפיענית אינסטגרם; ורוניקה, מעצבת אופנה מניו יורק; וסוזאן. היא נותנת להן שלושה ימים בלבד להצטרף אליה לחדר השינה, שם בילו יחד כל חופשה.

במהלך הערב שלהן ב-"Mad'Room", לואיז מגלה להן שזה הלילה האחרון שלהן ביחד לפני שהיא מפרסמת הודעה מאוד מיוחדת.

== הפקות ==
=== באלמה ופריז (2023–2024) ===
המחזמר הוקרן בבכורה ארצית ב-22 בספטמבר 2023 במתחם האודיסאה בדרום-מערב צרפת.<ref></ref>

בהמשך לכך, הוא הועבר לאלהמברה בפריז ונפתח באופן רשמי ב-29 בספטמבר 2023 להרצה מוגבלת עד ינואר 2024.<ref></ref>

=== הצגה בצרפת ===
לאחר סיום ההרצה בפריז, המחזמר יוצג ברחבי צרפת. ערב הבכורה תוארך ל-5 באפריל 2024.<ref></ref>

== שחקנים ודמויות ==
{| class="wikitable" style="text-align: center;"
|-
! rowspan="2" | דמות
!באלמה
!פריז
!הצגה בצרפת
|-
!<small>2023</small>
!<small>2023</small>
!<small>2024</small>
|-
! לואיז
| colspan="3" |ג'ולייט באהר
|-
! ורוניקה
| colspan="3" |פאני דליג
|-
! ניקי
| colspan="3" |נבדיה
|-
! סוזאן
| colspan="3" |אנה קא
|-
! לואיז בת ה-16
| colspan="3" |נאימי גישה
|-
! ורוניקה בת ה-16
| colspan="3" |ג'וזפין אוזאת
|-
! ניקי בת ה-16
| colspan="3" |אילונה סמסי
|-
! סוזאן בת ה-16
| colspan="3" |שרה וינום בודראן
|-
! לואיז בת ה-10
| colspan="3" |לילה קורטי
|-
! ורוניקה בת ה-10
| colspan="3" |לילה ווטסון
|-
! ניקי בת ה-10
| colspan="3" |מלינה מסונגי
|-
! סוזאן בת ה-10
| colspan="3" |מרילו אלכסיס
|}

== קישורים חיצוניים ==
* 

== הערות שוליים ==

קטגוריה:מחזות זמר להיטים
קטגוריה:מחוות מוזיקליות למדונה
משדרים חדשות

משדרים חדשות (באנגלית: Broadcast News) הוא סרט קולנוע אמריקאי משנת 1987 בכתיבה, הפקה ובימוי של ג'יימס ל. ברוקס, עם הולי האנטר, ויליאם הרט ואלברט ברוקס בתפקידים הראשיים. העלילה היא על המתרחש בתחנת טלוויזיה ובעיקר על יחסי העבודה והידידות בין מפקיה ראשית לשני מגישי טלוויזיה.

הסרט היה מועמד לשבעה פרסי אוסקר בטקס פרסי אוסקר ה-60 - הסרט והתסריט (ג'יימס ל. ברוקס), השחקן הראשי (ויליאם הארט), שחקן המשנה (אלברט ברוקס), השחקנית הראשית (הולי האנטר), העריכה (ריצ'רד מרקס) והצילום (מייקל בלההאוס). כן היה מועמד לחמישה פרסי גלובוס הזהב - הסרט, התסריט, הבמאי, השחקן הראשי והשחקנית הראשית הטובים ביותר.

ב-2018 הוחלט לשמר את הסרט בארכיון הסרטים הלאומי של ארצות הברית בספריית הקונגרס על היותו בעל חשיבות תרבותית, היסטורית ואסתטית.

==תקציר העלילה==
ג'יין קרייג (הולי האנטר) היא מפיקה בכירה בתחנת טלוויזיה בוושינגטון של רשת ארצית. היא נעזרת בכתב הטלוויזיה ארון (אלברט ברוקס) שיש לו ניסיון רב. התחנה ממנה למגיש את טום גרוניק (ויליאם הרט) שיש לו הופעה מושכת אבל חסר ניסיון לעומת ארון. בשידור הראשון שלו על הפצצת מטוס לובי באיטליה הוא בקשר עם ארון וג'יין שמדריכים אותו בשידור.

ג'יין וארון נשלחים לניקרגואה ומדווחים תחת אש על היתקלות עם החזית הסנדיניסטית. החומר מועבר בקלטות לתחנה ועוזרת המפיקה, בלייר (ג'ואן קיוזאק), רצה עם הקלטת הערוכה כדי להכניסה בזמן לשידור (הסצנה הידועה ביותר בסרט).

ג'יין נמשכת לטום אך הוא מעדיף את הכתבת ג'ניפר (לואיס צ'ילס) וג'יין "דואגת" לשלוח אותה לאלסקה. היא נמשכת פיזית לטום אך ארון משכנע אותה להפסיק זאת. טום יוצר תוכנית על אונס בפגישה ובצילום נראה שזולגות דמעות מעיניו.

ארון מקבל הזדמנות להגיש בטלוויזיה אך הוא נתקף בשידור בחרדה ומתחיל להזיע בכמויות.

המשבר בתחנה קורה כשהמנהל פול מורס (פיטר הקס) מודיע שיש לקצץ 24 מיליון דולר, לפטר 27 עובדים וגם להוריד במשכרות של המגיש הראשי בוריס רוריש (ג'ק ניקולסון). ג'יין רבה עם טום לאחר שארון מראה לה שהזלת הדמעות של טום הייתה מבוימת. ארון עובר לפורטלנד, טום עובר ללונדון וג'יין מקודמת להנהלת התחנה.

הם נפגשים לאחר שבע שנים - ארון כבר נשוי עם ילד, לטום יש ארוסה ולג'יין יש חבר חדש.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ויליאם הרט
|טום גרוניק
|מגיש בטלוויזיה
|-
|אלברט ברוקס
|ארון אלטמן
|כתב/מגיש
|-
|הולי האנטר
|ג'יין קרייג
|מפיקה
|-
|ג'ואן קיוזאק
|בלייר ליטון
|עוזרת הפקה
|-
|רוברט פרוסקי
|ארני מרמן
|מפיק
|-
|לואיס צ'ילס
|ג'ניפר
|כתבת טלוויזיה
|-
|ג'ק ניקולסון
|ביל רוריש
|מגיש ראשי
|-
|פיטר הקס
|פול מורס
|מנהל ראשי
|}

==קישורים חיצוניים==

* - ביקורת
*[https://www.tcm.com/tcmdb/title/18602/broadcast-news/#overview משדרים חדשות], באתר TCM
*[https://www.youtube.com/watch?v=Fuhxg3mkiIw קדימון למשדרים חדשות], באתר יוטיוב
*[https://www.youtube.com/watch?v=WXYq-X3E7Ag קדימון רשמי למשדרים חדשות], באתר יוטיוב
*[https://www.youtube.com/watch?v=h8zmxVEdas0 סצנת הריצה עם הקלטת], באתר יוטיוב

==הערות שוליים==

קטגוריה:סרטי 1987
קטגוריה:סרטים אמריקאיים
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:עיתונות בקולנוע
קטגוריה:סרטי פוקס המאה ה-20
רחוב שבטי ישראל

רחוב שבטי ישראל, הקרוי על שם שבטי ישראל, הוא אחד הרחובות הראשיים בירושלים. הרחוב משתרע משער יפו וכיכר צה"ל עד שער מנדלבאום.

==היסטוריה==
שלט הרחוב מימי המנדט
תוואי הרחוב נסלל בתקופת המנדט הבריטי ב-1930. שם הרחוב היה סנט פול על שם כנסיית סנט פול שהייתה ברחוב. במלחמת העצמאות נחצה הרחוב לשניים, כאשר בתווך עובר הקו העירוני, ושמו הוסב ל"שבטי ישראל".

ב-22 באוגוסט 2016 בוצע פיגוע דקירה ברחוב.

== מבנים ואתרים ברחוב ==
* כיכר צה"ל
* כיכר ספרא
* קריית עיריית ירושלים
* בית החולים הצרפתי סן לואי
* מוזיאון אסירי המחתרות - ירושלים
* כנסיית סנט פול
* הכנסייה הרומנית
* בית מחניים
* בית החולים האיטלקי
* סדנת ההדפס ירושלים

== תמונות ==
<gallery>
File:Shivtey Israel 23 Jerusalem.jpg|רחוב שבטי ישראל 23
File:Museum of Underground Prisoners Jerusalem - view from above.jpg|מוזיאון אסירי המחתרות במבט מלמעלה
File:הדרך אל משרד החינוך.JPG|חורף 2013
File:Yad LaKashish sign.JPG|יד לקשיש
Jerusalem Municipal Court.JPG|בית המשפט לעניינים מקומיים
</gallery>

==קישורים חיצוניים==

*
*
*
*

== הערות שוליים ==

קטגוריה:מזרח ירושלים: תחבורה
שבטי ישראל
קטגוריה:חומות ירושלים
קטגוריה:מאה שערים
קטגוריה:מוסררה
האוצר מסיני

האוצר מסיני (באנגלית: "Sinai Treasure") הוא סרט דרמה ומותחן ישראלי, מסוגת קולנוע חרדי משנת 2006, שביים והפיק יהודה גרובייס.

==עלילה==
אבי בן ארי (דוד אברהמסון), חוקר וארכאולוג יהודי-אמריקאי, יוצא במסע למדבר סיני בעקבות אוצר אבוד של משפחתו - כתבי רבי יהודה הלוי. סעיד (חזי צדיק), איש מבוגר משבט הבדואים הופך לשותפו בעל כורחו, למסע המסוכן. תוכניותיהם משתבשות כשהם חודרים לאזור של "השבט הארור", שבט שקולל לפני מאות שנים הידוע באכזריותו. עדל (דוד גודיק), בנו של ראש השבט (שלמה סדן) ולוחמיו נחושים לעצור את הפולשים.

==הפקה והפצה==
צילומי הסרט התרחשו בסתיו 2005, למשך שבוע, בישראל ומצרים (הנגב, מכתש רמון וחצי האי סיני) ויצא להפצה בינואר 2006, לאחר כשלושה חודשי עריכה. לאורך הסרט הופיעו כ-25 ניצבים וביטים. 

בשונה מסרטים קודמים של גרובייס, "האוצר מסיני" צולם בעברית ובאנגלית בו זמנית, ללא שימוש ניכר בדיבוב.

==ביקורות==
הסרט זכה לביקורות חיוביות במגזר. אמציה האיתן מערוץ 7, התרשם כי .

=== כרזת הסרט ===
עם יציאת הסרט, נמתחה ביקורת <small>(בעיקר מהמגזר החרדי)</small> כלפי עטיפת הסרט, בטענה שהוא עושה שימוש ציני בטלית ותפילין. בעקבות כך, הסרט הופץ בגרסה עיצובית שונה <small>(עברית ואנגלית)</small>.
כרזת הסרט באנגלית (הגרסה המתוקנת)

==שחקנים==
{| class="wikitable sortable"
|-
! שחקן
! תפקיד
!
|-
|דוד אברהמסון
|אבי בן ארי
|שחקן ראשי
|-
|חזי צדיק
|סעיד
|שחקן משנה
|-
|שלמה סדן
|ראש השבט הארור
|
|-
|דוד גודיק
|עדל
|
|-
|איתי גנות
| -
|
|}
*

==לקריאה נוספת==
* מתן אהרוני, זה לא קולנוע, זה מפגש חברתי, מוסד ביאליק, 2023

==קישורים חיצוניים==
* 
* 
* 
* 
* [https://grovais.com/האוצר-מסיני/ האוצר מסיני], באתר גרובייס הפקות
* [https://www.greentec.co.il/סרטים-dvd/האוצר-מסיני האוצר מסיני], באתר גרינטק

== הערות שוליים ==

קטגוריה:יהודה_גרובייס
קטגוריה:סרטי 2006
קטגוריה:סרטי קולנוע חרדי
קטגוריה:יהדות חרדית בקולנוע
קטגוריה:סרטים ישראליים
קטגוריה:סרטי דרמה ישראליים
קטגוריה:סרטים בעברית
קטגוריה:סרטים באנגלית